Tamil Nadu News: பொது இடங்களில் இலவச அம்மா வைஃபை - Jayalalithaa announces Amma Wi-Fi Zone | Samayam Tamil
TOI Contributor | Updated: Sep 23, 2016, 04:47PM IST
சென்னை : தமிழகத்தில் உள்ள பெரிய பேருந்து நிலையங்கள், பூங்காக்கள், அரசு பள்ளிகளில் அம்மா இலவச வைஃபை மண்டலம் ஏற்படுத்தப்படும் என்று தமிழக முதல்வர் உத்தரவிட்டுள்ளார்.
தமிழக முதல்வர் ஜெயலலிதா இன்று மருத்துவமனையில் அனுமதிக்கப்பட்டிருக்கும் நிலையில் அவருடைய பெயரில் இந்த அறிக்கை வெளியாகி இருக்கிறது.
தமிழக முதல்வர் ஜெயலலிதா பெயரில் வெளியான தமிழக அரசு வெளியிட்டுள்ள அறிக்கை: "தங்களது தேர்தல் அறிக்கையில், "தமிழகத்தில் உள்ள பெரிய பேருந்து நிலையங்கள், வணிக வளாகங்கள், பூங்காக்கள் போன்ற பொது இடங்களில், Wi-Fi என்னும் கம்பியில்லா இணையதள வசதி கட்டணமில்லாமல் வழங்கப்படும்" என்ற வாக்குறுதி அளிக்கப்பட்டுள்ளது.
இதனை நடைமுறைப்படுத்தும் வகையில், முதற்கட்டமாக பெரிய பேருந்து நிலையங்கள், பூங்காக்கள் போன்ற 50 இடங்களில் ‘அம்மா வைஃபை மண்டலம்’ (Amma Wi-Fi Zone) ஏற்படுத்திட ஆணையிட்டுள்ளேன். இந்த இடங்களில் Wi-Fi என்னும் கம்பியில்லா இணைய வசதி மற்றும் கட்டணமில்லா இணைய வசதி ஏற்படுத்தப்படும்.
மேலும், "மேல்நிலைப் பள்ளிகள் மற்றும் கல்லூரிகளில் மாணாக்கர்களுக்கு கட்டணமில்லா இணையதள வசதி செய்து தரப்படும்"" என்ற வாக்குறுதியும் அளிக்கப்பட்டுள்ளது. அதனை நிறைவேற்றும் வகையில், முதற்கட்டமாக 50 பள்ளிகளில் இந்த வசதி ஏற்படுத்தப்படும்.
இவை 10 கோடி ரூபாய் செலவில் நிறுவப்படும். மேலும், இந்த சேவையினை நன்முறையில் தொடர்ந்து வழங்குவதற்கு ஆண்டுதோறும் ஏற்படும் செலவினத்திற்கு ஒரு கோடியே 50 லட்சம் ரூபாய் வழங்கவும் உத்தரவிட்டுள்ளேன்" என்று அந்த அறிக்கையில் குறிப்பிடப்பட்டுள்ளது.
English summary : TN CM Jayalalithaa has announced free Wi-Fi facilities in public places like bus stands and parks.
Web Title Jayalalithaa announces Amma Wi Fi Zone
மேலும் செய்திகள்:Zone|Wi-Fi|Jayalalithaa|announces|AMMA
பொது இடங்களில் இலவச அம்மா வைஃபை...
ஜெ., மருத்துவமனையில் அனுமதி; அண்ணா சாலையில் போக்குவரத்து நெரிசல்...
திருப்பூர் மருத்துவ மாணவர் சரவணன் மரணத்திற்கு சிபிஐ விசாரணை: வைக...
முதல்வர் ஜெயலலிதா குணமடைய சித்தராமையா பிரார்த்தனை...
முதல்வர் ஜெயலலிதாவுக்கு காய்ச்சல் குணமடைந்து விட்டது: அப்பல்லோ ம...